యుఎస్‌ ఓపెన్‌లో దూసుకుపోతున్న
భారత్‌ టెన్నిస్‌ ఆటగాళ్లు 
న్యూయార్క్‌: యుఎస్‌ ఓపెన్‌ గ్రాండ్‌ స్లామ్‌టోర్నీలో భారత టెన్నిస్‌ ఆటగాళ్లు శుభారంభం చేశారు.కాగా తొలి రౌండ్‌లో భాగంగా మహిళల డబుల్స్‌లో సానియా-బార్బోరా స్టికోవా(చెక్‌ రిపబ్లిక్‌) జోడితోపాటు, మిక్స్‌డ్‌ డబుల్స్‌లో లియాండర్‌ పేస్‌- మార్టినా హింగీస్‌ (స్విట్జర్లాండ్‌) తొలి రౌండ్‌ అడ్డంకిని అధిగమించగా, పురుషుల డబుల్స్‌లో రోహన్‌ బోపన్న-ప్రెడిక్‌ నీల్సన్‌ (డెన్మార్క్‌) జంట విజయం సాధించింది. మిక్స్‌డ్‌ డబుల్స్‌ల డిఫెండింగ్‌ చాంపియన్‌గా బరిలోకి దిగిన పేస్‌-హింగీస్‌ 6-3,6-2 తేడాతో సాచియా వికెరీ(అమెరికా)తైపో(ఫాన్స్‌)పై గెలిచి రెండవ రౌండ్‌లోకి ప్రవేశించింది.కాగా 51 నిముషాల పాటు జరిగిన పోరులో పేస్‌-హింగీస్‌లు వరుస సెట్లను కైవసం చేసుకున్నారు. మహిళల డబుల్స్‌లో సానియా -స్టికోవా 6-3,6-2 తేడాతో అమెరికా జంట జదా మయీ-ఎనా షిబాహరాపై గెలిచింది.ఇక పురుషుల డబుల్స్‌లో బోపన్న-నీల్సన్‌ జంట 6-3,6-7(3),6-3 తేడాతో పదహారవ సీడ్‌ రాడెక్‌ స్టెపనాక్‌(చెక్‌ రిపబ్లిక్‌) వెనాడ్‌ జిమాంజిక్‌(సెర్బియా)పై విజయం సాధించి రెండవ రౌండ్‌లోకి చేరింది.